Բուենո Սանտյագո

Սանտյագո Իգնասիո Բուենո Սկիուտո (, ), ուրուգվայցի ֆուտբոլիստ, «Ժիրոնա» ակումբի պաշտպան։

Սանտյագոյի ավագ եղբայրը՝ Գաստոն Բուենոն, ևս ֆուտբոլիստ է։ Սանտյագոն ֆոտբոլային մարզիչ Գուստավո Բուենոյի զարմիկը և ֆուտբոլիստ Գոնսալո Բուենոյի խորթ եղբայրն է։

Կենսագրություն 
Բուենոն «Պենյարոլ» մայրաքաղաքային  ֆուտբոլային ակումբի սան է։ 2016 թվականին հավաքների նախընտրական փուլից հետո Սանտյագոն ներառվել է հիմնական խմբի հայտում, բայց այդպես էլ նրա կազմում նորամուտ չի ունեցել։ 

2017 թվականի հունվարին Բուենոն երկուսուկես տարով պայմանագիր է ստորագրել իսպանական «Բարսելոնա»–ի հետ։ Տրանսֆերի գումարը կազմել է մեկ միլիոն եվրո։ «Պենյարոլ»-ը որպես բոնուս կարող էր ստանալ լրացուցիչ հինգ միլիոն եվրո խաղացողի կատալոնական ակումբում հաջող ելույթի դեպքում, նաև՝ 20% խաղացողի ապագայում հավանական վաճառքի հասույթից։ Բուենոն ուղարկվել է «Պորտու», սակայն նրա կազմում պաշտոնական մրցախաղերում այդպես էլ չի մասնակցել։ Չկարողանալով հաստատվել «Բարսենոլա»-ում՝ Բուենոն 2018 թվականի հունվարի վերջին վարձույթով տեղափոխվել է իսպանական երրորդ դիվիզիոնի «Պերալադա» ակումբ, որտեղ խաղացել է 12 մրցախաղ։ 2018 թվականի օգոստոսին նա կրկին ուղարկվել է «Պերլադա»՝ 2018/19 մրցաշրջանի համար, որի ընթացքում խաղացել է 29 մրցախաղ և խփել՝ 2 գոլ։ 2019 թվականի օգոստոսի 12-ին Բուենոն խզել է պայմանագիրը «Բարսենոլա»-ի հետ։

2019 թվականի օգոստոսի 19-ին Բուենոն ազատ գործակալի կարգավիճակով տեղափոխվել է Ժիրոնա ՖԱ, որի հետ պայմանագիր է կնքել 5 տարով։

Միջազգային կարիերա 
2015 թվականի սկզբին Բուենոն «Ուրուգվայի մինչև 17 տարեկանների պատանիների հավաքականի» կազմում մասնակցել է Պարագվայում Հարավային Ամերիկայի պատանեկան առաջնությունում։ Մրցախաղում նա խաղացել է Բոլիվյաի, Չիլիի, Կոլումբիայի, Բրազիլիայի, Պարագվայի, 2 անգամ Արգենտինայի և Էկվադորի թիմերի դեմ մրցախաղերում։

2017 թվականին Բուենոն Ուրուգվայի ֆուտբոլի երիտասարդական հավաքականի կազմում հաղթել է Եկվադորում Հարավային Ամերիկայի երիտասարդական առաջնությունում։ Մրցախաղում նա խաղացել Պերուի երիտասարդական հավաքականի, Բոլիվյաի երիտասարդական հավաքականի և երկու անգամ Վենեսուելայի երիտասարդական հավաքականի թիմերի դեմ խաղերում։

Նույն թվականի Բուենոն Հարավային Կորեայում մասնակցել է Աշխարհի երիտասարդական առաջնությանը, որտեղ նրա հավաքականը հասել է կիսաեզրափակիչ։ Մրցախաղում նա խաղացել է Իտալիայի, Ճապոնիայի, Հարավաֆրիկյան Հանրապետության, Սաուդյան Արաբիայի, Պորտուգալիայի և Վենեսուելայի երիտասարդական հավաքականների թիմերի դեմ խաղերում։ Պորտուգալացիների դեմ խաղում Սանտյագոն խփել է գոլ։

Ձեռքբերում 
Ուրուգվայի ֆուտբոլի հավաքական (մինչև 20)
 2017 թվականի Հարավային Ամերիկայի երիտասարդական թիմերի միջև ֆուտբոլի առաջնության հաղթող։

Ծանոթագրություններ 

Ուրուգվայցի ֆուտբոլիստներ
Բարսելոնայի ֆուտբոլիստներ
Պենյարոլի ֆուտբոլիստներ
Ժիրոնայի ֆուտբոլիստներ
Ֆուտբոլի պաշտպաններ